cyanic-selkie/wikianc huggingface dataset:
साधारण भारतीय टोड
साधारण भारतीय टोड (common Indian toad; बैज्ञा. नाँव: Duttaphrynus melanostictus, दत्ताफ्राइनस मेलानोस्टिकस) चाहे आम भारतीय टोड, जेकरा के एशियाई टोड भी कहल जाला दक्खिन एशिया के मूल निवासी टोड प्रजाति हवे। संभवतः ई एकगो से बेसी असली टोड प्रजाति सभ के जटिल समूह हवे जे दक्खिन एशिया आ दक्खिन पुरुब एशिया में पावल जालें।
नाँव
अंग्रेजी भासा में एकरा कई ठे नाँव बाड़ें: Asian common toad, Asian black-spined toad, Asian toad, black-spectacled toad, common Sunda toad, आ Javanese toad हालाँकि, एकरा के Asiatic toad आ Asian giant toad से अलगा बूझे के चाहीं जे दूसर प्रजाति के टोड मेघा हवें।
बंगाली में एकरा के कुनो बेंग कहल जाला।
भूगोलीय क्षेत्र बिस्तार
ई सधारण भारतीय मेघा पाकिस्तान के उत्तरी इलाका से ले के नेपाल, भारत होखत, जेह में अंडमान निकोबार दीप समूह आ श्रीलंका नियर दीपीय देस सामिल बा, बांग्लादेस म्यांमार, थाईलैंड लाओस, वियतनाम, कंबोडिया, दक्खिन चीन, ताइवान, हांग कांग]] आ मकाऊ से मलेशिया, सिंगापुर, आ इंडोनेशिया देस के सुमात्रा, जावा, बोर्नियो, अनम्बास दीप, आ नाटुना दीप तक ले के इलाका में पावल जालें। एह मेघा सभ के समुंद्र तल से ले के 1800 m के ऊँचाई के इलाका सभ में देखल गइल बा। ई मेघा सभ आमतौर पर डिस्टर्ब निचला मैदानी इलाका सभ में रहे लें, समुंद्र तीरे के ऊपरी बीच से ले के नद्दी के तीरे के इलाका सभ में आ मनुष्य द्वारा खेती-किसानी वाला इलाका सभ में पावल जालें। बहुत घन जंगल सभ में ई बहुधा ना पावल जालें।
भूटान में इनहन के मिले के पुष्टी नइखे भइल। जबकि ई मैडागास्कर में मनुष्य द्वारा पहुँचावल प्रजाति हवें। ऑस्ट्रेलिया में इनहन के अनचाहा प्रजाति मानल जाला।
इंग्लिश बजार
इंग्लिश बजार (English Bazar) भारत के पच्छिम बंगाल राज्य में एक ठो शहरी इलाका बा। ई कलकत्ता के उपनगर हवे।
जनसांख्यिकी
साल 2011 के जनगणना अनुसार इंग्लिश बजार के कुल शहरी जनसंख्या 2,05,521 बाटे आ आसपास के उपशहरी इलाका के मिला लिहल जाय तब कुल जनसंख्या 3,24,237 बा। जनसंख्या के हिसाब से ई भारत के 221वाँ शहर बाटे। जनगणना आँकड़ा के मोताबिक एह शहर में लिंगानुपात 924 आ साक्षरता के दर 86.46% बाटे।
मेचीनगर
मेचीनगर नेपाल के कोशी प्रदेश के झापा जिला में एगो नगरपालिका बा। नेपाल में नाया 744 स्थानीय प्रशासनिक इकाई लागू भइला के बाद से मेचीनगर के नगरपालिका आ पुरनका समय के ज्यामिरगढ़ी, धाईजन, बाहुनडांगी, आ दुवागढ़ी गाँव बिकास समीति (गाविस) सभ के मिला दिहल गइल आ एह वर्तमान नगरपालिका के स्थापना भइल। एह नगरपालिका के अब कुल 15 वार्ड में बाँटल गइल बा। नगरपालिका के कुल जनसंख्या 1,11,797 बा आ कुल रकबा 192.85 वर्ग किलोमीटर बाटे।
पहिले के गाविस
मेचीनगर गाँवपालिका के निर्माण से पहिले ई इलाका कई गो गाविस सभ में बिभाजित रहल जिनहन के आपस में बिलय क के ई गाँवपालिका बनावल गइल। ई गाविस सभ बा:
निकोलो मैकियावेली
निकोलो मैकियावेली (Niccolò di Bernardo dei Machiavelli; ३ मई १४७९ - २१ जून १५२७) इटली के एगो दार्शनिक आ लेखक रहन। इनकर किताब द प्रिंस बहुत प्रख्यात बाटे जेकरा ई १५१३ मे गहले रहन। इनकरा आधुनिक राजनीति बिज्ञान के पिता कहल जाला।
ई बहुत दिन ले फ्लोरेंस राज दरबार मे मंत्री रहन। ई कबिता आ चुटकुला लिखत रहन। मैकियावेली राजनीतिक लड़ाई सभ के नैतिकता से आँखि से ना देखलें बाकिर ऊ मानत रहन जे इ सभ एगो खेला हऽ जेकर नियाम पहिले से बनावल बाटे। हुनकर अनुभव से ऊ जानत रहन जे राजनीती खाली छल आ अपराध से होला। यू कहले बाड़न जे एगो राजा जे केवनो राज स्थापित करत बजी केवनो कुकरम करऽता तऽ ओकरा माफ कऽ देवे के चाहीं जदि एकर परिनाम से लाभ मिले के बा। इनकर पुस्तक द प्रिंस प ढेर लोग आपन राए देल, केहू कहलस की एह पुस्तक मे "ई लिखल बा की कइसे खराब राजा सभ राज चलावेलऽसन" तऽ केहू कहलस जे "एहमे राजा सभ के सुझाव दिहल बा के कइसे ऊ आपन राज बचा सकेला"।
जीनगी
मैकियावेली इटली के फ़लोरेंस मे जनमल रहन। ई अपना माई बाबू के तीसरका बच्चा आ पहिलका ललना रहन। मैकियावेली १५०२ मे मारेट्टा कोरसिनी से बियाह कइलें। ई बयाकरन, अलंकार शास्त्र आ लैटिन पढ़लें। अईसन मानल जाला जे ई यूनानी भाषा ना पढ़लन भले ओह घड़ी फ़लोरेंस मे एकर पढ़ाई होखत रहे। १४९४ मे फ़लोरेंस मे मेडिसी, जे साठ बरस राज कइले रहे, के हटा के जनतंत्र स्थापित भइल। मैकियावेली उहे राज के मंत्री बनलें।
टेंसेंट गेम्स
टेंसेंट गेम्स (Tencent Games) टेंसेंट इंटेरेक्टिव एंटरटेनमेंट के बीडियो गेम प्रकाशित करे वाली डिवीजन हवे जबकी टेंसेंट इंटेरेक्टिव एंटरटेनमेंट खुदे टेंसेंट के डिवीजन हऽ। टेंसेंट गेम्स के अस्थापना साल 2003 में ऑनलाइन गेम सभ पर फोकस करे खातिर भइल रहल।
टेंसेंट गेम्स के लगे चार गो इंटरनेशनल बीडियोगेम इस्टूडियो बाड़ें: टिमी (TiMi Studios) जेकर मुख्यालय शेंझेन में बा; लाइटस्पीड एंड क्वांटम (Lightspeed & Quantum Studio) शेंझेन आ लॉस एंजेलिस में; ऑरोरा (Aurora Studio) शंघाई में; आ मोरफन (Morefun Studio) शेंझेन में। ई स्टूडियो सभ मुख्य रूप से ब्राउजर आ मोबाइल गेम बनावे लें जिनहन के चाइनीज बजार खास टारगेट रहे ला।
खुद गेम बनावे के अलावा ई कंपनी डिवीजन कई गो दुसरे कंपनिन के गेम सभ के मार्केटिंग करे ला। उदाहरण खातिर परसिद्ध मोबाइल ऑनलाइन गेम पबजी (PUBG) जे कोरियाई कंपनी ब्लूहोल (अब क्राफ्टोन) के गेम हवे, एकरे मोबाइल वर्शन के डेवलपमेंट आ मार्केटिंग के काम टेन्सेंट करे ला।
ओङ्गोल
ओङ्गोल (Ongole) भारत के आंध्र प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार ओङ्गोल के कुल शहरी जनसंख्या 2,04,746 बाटे आ आसपास के उपशहरी इलाका के मिला लिहल जाय तब कुल जनसंख्या 2,06,419 बा। जनसंख्या के हिसाब से ई भारत के 222वाँ शहर बाटे। जनगणना आँकड़ा के मोताबिक एह शहर में लिंगानुपात 991 आ साक्षरता के दर 83.04% बाटे।
हल्दी नदी
हल्दी नदी चाहे हलदी नदी भारतीय राज्य पच्छिम बंगाल के पूर्ब मेदिनीपुर जिला से हो के बहे वाली एगो नदी हवे जे हुगली नदी के सहायिका हऽ। केलेघई आ कंसई नदी तामलुक डिवीजन के महिसादल पुलिस इस्टेशन के इलाका में आवे वाला तंगराखाली नाँव के जगह पर मिले लीं आ एह संगम के बाद एह धारा के नाव हल्दी नदी हो जाला। एह नदी के कुल लंबाई 24 km बाटे। हुगली के समुंद्र में गिरे से पहिले एह में मिले वाली नदी सभ में ई अंतिम प्रमुख नदी हवे। एही हल्दी आ हुगली नदी के संगम पर औद्योगिक आ बंदरगाह नगर हल्दिया बसल बा।
एगो अध्ययन में, हल्दिया में एह दुनों नदी के गाद (सेडीमेंट) के नमूना लिहल गइल जे काई कलर के ओर झुकल सलेटी (ऑलिव ग्रे) पावल गइल आ पीएच (pH) 7.98 से 8.09 के बीचा में मिलल, मने की एल्कलाइन परकार के रहल।
बिहार में पर्यटन
भारत के पूरबी हिस्सा में मौजूद बिहार राज्य में पर्यटन के बिबिध अवसर एकरा समृद्ध इतिहास आ सांस्कृतिक वरासत के चलते बाड़ें; 3000 सालन से बेसी के समय से आबाद ई इलाका कई किसिम के इतिहासी धरोहर के इलाका हवे जे पर्यटक लोग के आकर्षण बने लें। बुद्ध के मुख्य कर्मस्थली रहल बिहार आ कौनों जमाना में मगध कई ठे बिसाल साम्राज्य सभ के हृदयस्थल रहल बिहार बौद्ध धर्म से जुड़ल धार्मिक तीर्थयात्री लोगन के आकर्षित करे ला आ साथे साथ एहिजा हिंदू धर्म आ सिख धर्म के महत्वपूर्ण अस्थान होखे के चलते तीर्थयात्री लोग आवे ला। गंगा के मैदानी इलाका में मौजूद एह राज्य में इकोटूरिज्म खातिर कई आकर्षण बाड़ें। एह सभ के चलते इहाँ पूरा दुनिया से पर्यटक लोग आवे ला। एगो अनुमान के मोताबिक इहाँ सालाना 60 लाख (6 मिलियन) पर्यटक लोग आवे ला।
चंद्रगुप्त मौर्य के शासनकाल में, मेगस्थनीज (B.C. 350-290 B.C.) एह इलाका के भ्रमण कइलें जेकर बिबरन आ बरनन उनुके किताब इंडिका में दर्ज मिले ला। उनुके बेटा डायोनाइज अशोक के जमाना में पाटलिपुत्र (वर्तमान पटना) के यात्रा कइलें। सातवीं सदी में ह्वेन सांग आ आइ चिंग नियर चाइनीज यात्री लोग नालंदा के परसिद्ध बिस्वबिद्यालय में अध्ययन करे खातिर इहाँ आइल रहल।
नेशनल पार्क, सैंक्चुअरी आ सफारी
{|
पहाड़ी आ गुफा
{|
कनेक्टिविटी आ पहुँच
200px|thumb|right|[[पटना जंक्शन रेलवे टीशन के मुख्य गेट]]
बिहार पर्यटक लोगन खातिर एगो महत्व के बीचा में पड़े वाला जगह हवे जहाँ भारत के एकगो राज्य से दुसरे राज्य जाए वाला लोग रुके ला। बिहार पूरा देस के साथे हवाई, रेल आ सड़क मार्ग से बढ़ियां से जुड़ल बाटे। राजधानी पटना में एगो राष्ट्रीय हवाई अड्डा पटना हवाइअड्डा बाटे। ई पूरा देस के बड़हन शहर सभ से जुड़ल बा आ रोज फ़्लाइट सब के इहाँ से आवागमन बाटे। गया हवाईअड्डा एगो इंटरनेशनल हवाईअड्डा हवे जे बिहार आ बगल के राज्य झारखंड दुनों खातिर महत्व के बाटे। गया के हवाईअड्डा राजधानी पटना से 96 किमी के दूरी पर बा आ कोलंबो, बैंकाक, सिंगापुर आ भूटान से जुड़ल बाटे। बिहार के मध्य भाग में स्थिति एकरा के कई गो मेन रेल लाइन सभ से जोड़े ले। ज्यादातर इलाका पुरूब मध्य रेल के अंतर्गत आवे ला। देस के राजधानी दिल्ली आ पूरबी भारत के सभसे महत्व के शहर कलकत्ता दुनों से ई जुड़ल बाटे; दिल्ली-हाबड़ा लाइन बिहार के गया से हो के गुजरे ले। एकरे अलावा दिल्ली से गौहाटी के जाए वाला रूट जे पूर्वोतर भारत से जोड़े ला बिहार से हो के गुजरे ला। राजधानी के पटना जंक्शन रेलवे इस्टेशन कुछ सभसे ब्यस्त टीशन सभ में गिनल जाला आ एकरे अलावा एहिजा दानापुर आ राजेंद्रनगर नियर टीशन एकर लोड कम करे खातिर बाने। इहाँ से बंबई आ दक्खिन भारत के अउरी मुख्य शहरन खातिर डेली रेलगाड़ी चले लीं। बिहार के मुख्य शहर आपस में सड़क मार्ग से बढियाँ से कनेक्टेड बाड़ें। परिवहन बेवस्था में सरकारी आ प्राइवेट दुनों किसिम के बेवस्था मौजूद बाटे। झारखंड, उत्तर प्रदेश, पच्छिम बंगाल नियर अगल-बगल के राज्यन खातिर इंटरस्टेट बस सुबिधा उपलब्ध बा। रोडवेज के बस सभ बिहार से नैपाल के कई शहरन खातिर उपलब्ध बाड़ीं। सरकार सड़क परिवहन के बेहतर बनावे खाती मर्सिडीज के लक्जरी बस चला रहल बाटे आ अइसन 92 ठे बस सभ कुल 17 ठे रूट पर चल रहल बाड़ीं सऽ।
चौरंगी
चौरंगी (Chowringhee चाहे Chourangi ) भारत के पश्चिम बंगाल राज्य के कलकत्ता शहर में मध्य कोलकाता डिस्ट्रिक्ट के एगो मोहल्ला बाटे। चौरंगी रोड (आधिकारिक रूप से जवाहरलाल नेहरू रोड) एकरे भीतर पूरुब-पच्छिमी ओर पड़े ला। इतिहासी महत्त्व वाला ई इलाका एगो बिजनेस डिस्ट्रिक्ट हवे आ साथे-साथ खरीददार लोग के डेस्टीनेशन आ मनोरंजन-होटल सेंटर भी बा।
नाँव
चौरंगी के नाँव के उत्पत्ती के बारे में शब्दशात्री लोगन के कुछ ना मालूम बाटे आ ई ओह लोगन खातिर बुझौनी बा। हालाँकि लोकल लोग के हिसाब से ई नाँव एगो नाथ संप्रदाय के जोगी बाबा चौरंगीनाथ के नाँव पर पड़ल बतावल जाला जे जमीन के भीतर से काली जी के मूर्ती पवलें आ पहिला कालीघाट मंदिर के अस्थापना कइलें।
गाँव
सतरहवीं सदी में भा एकरे पहिले के इलाका में जहाँ अब मैदान आ एस्प्लानेड के इलाका बाटे, बाघ सभ से भरल जंगल रहल। एकरा पूरब छोर पर एगो पुरान सड़क रहे, जवन कबो सबरना राय चौधरी परिवार द्वारा बरिशा से हलीसहर तक बनवावल गइल रहे। ओह क्षेत्र में तीन गो छोट-छोट बस्ती रहे – चौरंगी, बिर्जी आ कोलिम्बा।
शहरीकरण
प्लासी के लड़ाई में इनहन लोग के जीत के बाद ब्रिटिश सत्ता के मजबूती भइल आ नया फोर्ट विलियम के निर्माण 1758 में भइल। कालिकाता के यूरोपीय निवासी लोग धीरे-धीरे पुरान पालिसेड सभ के सकेत सीमा के छोड़ दिहल आ मैदान के आसपास आ गइल।
मोहल्ला
पार्क स्ट्रीट से सर्कुलर रोड ले चले वाली कामाक स्ट्रीट (Camac Street, नाम बदल के अबनींद्रनाथ टैगोर सरनी) के नाँव कॉर्नवालिस आ वेल्सली के जमाना में एगो वरिष्ठ व्यापारी विलियम कामाक के नाँव पर रखल गइल। वुड स्ट्रीट के नाँव हेनरी वुड के नाँव पर रखल गइल। फ्री स्कूल स्ट्रीट (जेकर नाँव बदल के मिर्जा गालिब स्ट्रीट रखल गइल), जेकर नाँव 1786 में ओहिजा स्थापित एगो फ्री स्कूल के नाँव पर रखल गइल, 1780 में बांस के जंगल रहल।
नया नाँव
भारत के आजादी के बाद गली सड़क सभ के नाम बदले के हड़बड़ी देखाई देलस। ई प्रक्रिया धीमा हो गइल बा काहे कि कुछ गली के नाम बदले के बाचल बा। भारत के पहिला प्रधानमंत्री जवाहरलाल नेहरू के नाम प चौरंगी रोड के नाम बदल दिहल गइल। पार्क स्ट्रीट के नाम बदल के मदर टेरेसा के नाम प रखल गइल। थियेटर रोड के नाँव बदल के विलियम शेक्सपियर के नाँव पर रखल गइल। हैरिंगटन स्ट्रीट के नाँव बदल के वियतनाम के आजादी आंदोलन के नेता हो ची मिन्ह के नाँव पर रखल गइल। महान कलाकार अबनींद्रनाथ टैगोर के नाम पर कामाक स्ट्रीट के नाम बदल दिहल गइल बा. उद्योगपति आनंदी लाल पोद्दार के नाम पर रसेल स्ट्रीट के नाम बदल दिहल गइल. फ्री स्कूल स्ट्रीट के नाम बदल के उर्दू/ फारसी कवि मिर्जा गालिब के नाम पर रखल गइल। काइड स्ट्रीट के नाम बदल के डॉ. एमडी इशाक रोड रख दिहल गइल। लिंडसे स्ट्रीट के नाम बदल के नेल्ली सेनगुप्ता के नाम प रखल गइल।
भूगोल
पार्क स्ट्रीट फ्लाईओवर के उद्घाटन 19 फरवरी 2005 के भइल। चौरंगी रोड के ऊपर 1.3 किलोमीटर (0.81 मील) लंबा फ्लाईओवर लिंडसे स्ट्रीट आ मिडलटन स्ट्रीट के बीच के जाम के कम करे में मदद करे ला।
रचनात्मक काम में
चौरंगी के नाँव से संकर के एगो उपन्यास 1962 में छपल आ एही उपन्यास पर पिनाकी भूषण मुखर्जी 1968 में एगो फिलिम बनवले जेह में सुप्रिया देवी आ उत्तम कुमार मुख्य भूमिका में रहल लोग। उपन्यास आ फिलिम दुनो अपना समय में हिट रहलें।
टेंसेंट
टेंसेंट चाहे टेन्सेंट (Tencent), पूरा नाँव टेंसेंट होल्डिंग्स लिमिटेड, एगो चाइनीज मल्टीनेशनल कांग्लोमरेट कंपनी हवे। एकर अस्थापना 1998 में भइल आ एकर मुख्यालय चीन के शेंझेन शहर में बाटे। ई टेक्नालजी के क्षेत्र में काम करे वाली कई गो सब्सिडरी सभ के समूह (कांग्लोमरेट कंपनी) हवे जे इंटरनेट, आर्टिफिशियल इंटेलिजेंस, ऑनलाइन मनोरंजन आ गेमिंग नियर चीजन के छेत्र में काम करे लीं आ बिबिध किसिम के प्रोडक्ट उपलब्ध करावे लीं।
चौरंगी
रचनात्मक काम में
1981 में अपर्णा सेन एगो फिलिम लिखली आ निर्देशित कइली, 36 चौरंगी लेन, जवना में एगो बुजुर्ग एंग्लो-इंडियन स्कूल टीचर के बारे में बतावल गइल बा जे एह मोहल्ला के सिंगल रूम के फ्लैट में अकेला जिनिगी जियत बा।
बैराज
बैराज (Barrage, बॅराज) एक किसिम के कम ऊँचाई वाला, गेटदार बंधा होला जे नदी के पानी के कंट्रोल करे आ दुसरे ओर मोड़े के मकसद से बनावल जाला। बड़हन बाँध चाहे बन्हा सभ से ई अलग किसिम के होखे ला काहें कि उनहन के मकसद पानी के रोक के बड़ियार झील नियर रिजर्वायर बनावल होला आ एह पानी से बिजली वगैरह के उत्पादन भी होला आ नहर भी निकले ले; जबकि बैराज सभ खाली पानी रोके लें आ नदी के दुसरे धारा भा नहर में पानी के मोड़ देलें। एही कारन इनहन के डाइवर्जन डैम भी कहल जाला। एकर संरचना गेटदार होखल भी एगो खास बिसेस्ता हवे काहें कि जहाँ बंधा में कुछ गेट होखे लें बैराज में लगभग सारा बंधवे गेट नियर होखे ला।
जहाँगीर
मिर्जा नूरुद्दीन बेग मुहम्मद खान सलीम जिनके उनुके शाही नाँव जहाँगीर से जानल जाला, चउथा मुगल बादशाह रहलें आ सन् 1605 ई से 1627 ले शासन कइलेन। जहाँगीर अकबर के लड़िका आ उत्तराधिकारी रहलें आ उनुके बाद शाहजहाँ मुगल राज के गद्दी पर आसीन भइलेन।
शहरयार (मुगल राजकुमार)
शहरयार (मुगल बादशाह) एक ठो मुगल बादशाह रहलें।
क्वबेक
अधिकतर आबादी शहरी इलाका सभ में निवास करे ले जे सेंट लॉरेंस नदी के सहारे बसल बाड़ें। एहिजे के सबसे बड़ शहर मॉन्ट्रियल हवे आ एह प्रांत के राजधानी क्वबेक सिटी हऽ। ई बिचला कनाडा क्षेत्र में पड़े ला आ ओंटेरियो एकरे पच्छिम में, न्यूफाउंडलैंड आ लैब्रेडोर एकरे उत्तर-पूरुब में आ न्यू ब्रूंस्विक एकरे दक्खिन-पूरुब में पड़े लें जिनहन के साथे ई जमीनी सीमा साझा करे ला, नुनावुट के साथे एकर तटीय सीमा हवे आ दक्खिन में ई अमेरिका के मेइन, न्यू हैम्शायर, वरमोंट आ न्यू यॉर्क राज्यन के साथे सीमा साझा करे ला।
इहाँ के ऑफिशियल भाषा फ्रांसीसी हवे आ क्वबेकोइस फ्रेंच एकर लोकल वेरायटी हवे। क्वबेक के अर्थब्यवस्था बिबिधता लिहले बाटे आ पोस्ट-इंडस्ट्रियल इकोनॉमी हवे। एहिजे प्राकृतिक संसाधन सभ भरपूर बाड़ें आ पनबिजली, फारेस्ट्री, खनन नियर क्षेत्रन में संसाधन सभ के भरपूर दोहन भइल बाटे। संस्कृति के क्षेत्र में ई प्रांत साहित्य, कला, फिलिम, टीवी शो वगैरह सभ चीजन खातिर परसिद्ध हवे।
दमक
दमक नेपाल के कोशी प्रदेश के झापा जिला में एगो नगरपालिका बा। नेपाल में नाया 744 स्थानीय प्रशासनिक इकाई लागू भइला के बाद से पुरनका समय के दमक नगरपालिका के अइसहीं बिना कौनों बदलाव के राखल गइल। एह नगरपालिका के अब कुल 10 वार्ड में बाँटल गइल बा। नगरपालिका के कुल जनसंख्या 75,102 बा आ कुल रकबा 70.86 वर्ग किलोमीटर बाटे।
जनसंख्या
साल 2017 में नेपाली इलेक्शन के समय भइल जनगणना के अनुमान अनुसार एह नगरपालिका के कुल जनसंख्या 75,102 रहल आ कुल रकबा 70.86 वर्ग किलोमीटर रहल।
एलुरु
एलुरु (Eluru) भारत के आंध्र प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार एलुरु के कुल शहरी जनसंख्या 2,03,780 बाटे आ आसपास के उपशहरी इलाका के मिला लिहल जाय तब कुल जनसंख्या 2,50,693 बा। जनसंख्या के हिसाब से ई भारत के 223वाँ शहर बाटे। जनगणना आँकड़ा के मोताबिक एह शहर में लिंगानुपात 1028 आ साक्षरता के दर 83.9% बाटे।
क्राफ्टोन
क्राफ्टोन इंक. (Krafton Inc.) एगो दक्खिन कोरियाई बीडियोगेम कंपनी बाटे जे सेओंगनाम (Seongnam) में स्थित बाटे। ई मुख्य रूप प्लेयरअननोन बैटलग्राउंड्स (पबजी-PUBG) खातिर जानल जाला जे एगो ऑनलाइन मोबाइल बीडियोगेम हवे। एकर अस्थापना नवंबर 2018 में ब्लूहोल (Bluehole) के रूप में भइल रहे।
देवघर
देवघर (Deoghar) भारत के झारखंड राज्य में एक ठो शहर बा।
जनसांख्यिकी
साल 2011 के जनगणना अनुसार देवघर के कुल शहरी जनसंख्या 203123 बाटे आ आसपास के उपशहरी इलाका के मिला लिहल जाय तब कुल जनसंख्या 203123 बा। जनसंख्या के हिसाब से ई भारत के 224वाँ शहर बाटे। जनगणना आँकड़ा के मोताबिक एह शहर में लिंगानुपात 881 आ साक्षरता के दर 85.68% बाटे।
कबीर जयंती
कबीर जयंती भा कबीर प्रकट दिवस एगो तिहुआर हवे जे भारत में कबीरदास के अनुयाई लोग आ अउरी लोग मनावे ला। मानल जाला कि एही दिने कबीरदास काशी शहर के लहरतारा तालाब में विक्रम संवत 1455 (वर्ष 1398) के सबेरे ब्रह्म मुहूर्त में कमल के फूल पर बच्चा के रूप में प्रकट भइले।
शाहजहाँ
शाहजहाँ एक ठो मुगल बादशाह रहलें।
कैप्टन अमेरिका: ब्रेव न्यू वर्ल्ड
कैप्टन अमेरिका: ब्रेव न्यू वर्ल्ड (Captain America: Brave New World) मार्वल कॉमिक्स के किरदार सैम विल्सन/कैप्टन अमेरिका पर आधारित एगो आवे वाली अमेरिकी सुपरहीरो फिलिम बा, एकर निर्माण मार्वल स्टूडियो द्वारा कइल गइल बा आ वाल्ट डिज्नी स्टूडियो मोशन पिक्चर्स द्वारा बितरित कइल जाई। ई कैप्टन अमेरिका फिलिम सीरीज के चउथा किस्त होखे के वाली बा, टेलीविजन मिनीसीरीज द फाल्कन एंड द विंटर सोल्जर (2021) के आगे के कहानी में, आ मार्वल सिनेमैटिक यूनिवर्स (MCU) में ई 34वीं फिलिम होखी। एह फिलिम के डाइरेक्शन जूलियस ओनाह कइले बाड़न आ लेखक मैल्कम स्पेलमैन आ डालन मुसन बा लोग आ सैम विल्सन/कैप्टन अमेरिका के भूमिका में एंथोनी मैकी रहिहें जबकि डैनी रमिरेज़, कार्ल लम्ब्ली, टिम ब्लेक नेल्सन, शिरा हास, हैरिसन फोर्ड, आ लिव टायलर अन्य स्टार कलाकार बा लोग।
कैप्टन अमेरिका: सिविल वार (2016) के कैप्टन अमेरिका के तीन गो सीरीज के अंतिम मानल जात रहल जेह में क्रिस इवांस स्टीव रोजर्स के भूमिका में रहलें, मैकी के विल्सन वाला किरदार द फाल्कन एंड द विंटर सोल्जर में नया कैप्टन अमेरिका बन गइल रहलें। स्पेलमैन आ मसन, क्रम से एह सीरीज के मुख्य लेखक आ लेखक लोग, अप्रैल 2021 के अंत ले कैप्टन अमेरिका के एगो नया फिलिम के पटकथा लिखत रहलें आ मैकी ओही समय अगस्त ले एह फिलिम खातिर साइन क चुकल रहलें। ओनाह जुलाई 2022 में एह फिलिम में शामिल भइली जबकि सितंबर में अउरी कलाकारन के खुलासा भइल। फिल्मांकन मार्च 2023 में अटलांटा, जॉर्जिया में ट्रिलथ स्टूडियो में शुरू भइल आ जून ले चलल।
कैप्टन अमेरिका: ब्रेव न्यू वर्ल्ड एमसीयू के फेज फाइव के हिस्सा के रूप में 26 जुलाई 2024 के अमेरिका में रिलीज कइल जाई।
माजुली जिला
माजुली जिला भारतीय राज्य आसाम के एगो जिला बाटे। ई ब्रह्मपुत्र नदी में मौजूद माजुली दीप के एरिया के जिला के दर्जा मिले के बाद बनल; 2016 में एह नदी टापू के अलगा से जिला घोषित क दिहल गइल जे पहिले जोरहाट जिला के हिस्सा रहल। एकरे पहिले आसाम में 32 गो जिला रहलें ई 33वाँ जिला बनल।
ई ऊपरी आसाम कमिश्नरी में आवे ला; खुद जिला के दू गो उपबिभाग (सब डिवीजन) में बाँटल गइल बाटे। जिला के मुख्यालय गरमुर नाँव के जगह पर बनावल गइल बाटे।
जिला के कुल आबादी, 2011 के जनगणना आँकड़ा के हिसाब से 1,67,304 बाटे।
राष्ट्रवाद
राष्ट्रवाद एगो बिचारधारा हऽ जे एगो देस, समाज चाहे जात के लोगन के एकजुट करेला। बीसेस रूप से कोनो देस के संप्रभुता बनावे ला एकर परयोग होखेला।
खंडवा
खंडवा (Khandwa) भारत के मध्य प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार खंडवा के कुल शहरी जनसंख्या 2,00,738 बाटे आ आसपास के उपशहरी इलाका के मिला लिहल जाय तब कुल जनसंख्या 2,00,738 बा। जनसंख्या के हिसाब से ई भारत के 227वाँ शहर बाटे। जनगणना आँकड़ा के मोताबिक एह शहर में लिंगानुपात 951 आ साक्षरता के दर 86.14% बाटे।
माजुली
माजुली भारतीय राज्य आसाम में ब्रह्मपुत्र नदी में एगो नदी टापू बाटे। 2016 में एकरा के अलगा जिला घोषित क दिहल गइल आ ई भारत के अपना तरह के पहिला जिला हवे। बीसवीं सदी के सुरुआत में एकर एरिया 880 वर्ग किलोमीटर रहल, हालाँकि, बाद में एकर एरिया कम होखत गइल आ 2014 के आँकड़ा के मोताबिक अब एकर कुल रकबा 553 वर्ग किलोमीटर बाटे। माजुली के क्षेत्र घटल बाटे काहें की नदी के एरिया बढ़ गइल बा।
माजुली दीप के दक्खिन में ब्रह्मपुत्र के मुख्य धारा बहे ले जबकि उत्तर में खेरकुटिया नाँव के उपधारा (एनाब्रांच) बहे ले जेह में उत्तर से सुबनसिरी नदी आ के मिले ले। माजुली दीप पर जाए खातिर जोरहाट से फेरी चले लीं। आसाम के गुवाहाटी शहर से ई लगभग तीन-चार सौ किलोमीटर पूरुब में पड़े ला।
सांस्कृतिक रूप से माजुली के महत्व नव-वैष्णव शाखा के खातिर हवे। 2004 से ई दीप यूनेस्को के बिस्व धरोहर में सामिल होखे खातिर टेंटेटिव लिस्ट में रखल गइल बाटे।
बहादुर शाह I
बहादुर शाह I एक ठो मुगल बादशाह रहलें।
जहाँदर शाह
जहाँदर शाह एक ठो मुगल बादशाह रहलें।
इस्कूल
इस्कूल (school; हिंदी: विद्यालय; उर्दू: मदरसा) एक किसिम के शिक्षा देवे वाला संस्थान होला जे लड़िकन के पढ़ाई करे खातिर जगह आ माहौल देवे खातिर होला, जहाँ बिद्यार्थी मास्टर साहब लोगन द्वारा कुछ सीख-पढ़ सके। अधिकतर देसन में लड़िका-लड़िकिन के पढ़ाई-लिखाई खातिर औपचारिक सिस्टम होखे ला, कई जगहा त ई अनिवार्य (कंपलसरी) होला। एह पढ़ाई लिखाई के औपचारिक सिस्टम में बिद्यार्थी छोट लेवल से ऊपर के लेवल ले कई इस्कूल सभ से हो के आगे बढ़े ला आ आपन शिक्षा पूरा करे ला। अलग-अलग देसन में कुछ हेरफेर के साथ आ अलग-अलग नाँव से अइसन शिक्षण संस्थान होखे लें। जइसे कि छोट लड़िकन खातिर प्राइमरी इस्कूल, ओकरा बाद सेकेंडरी इस्कूल आ एही तरीका से आगे कॉलेज आ यूनिवर्सिटी ले के पूरा बेवस्था होखे ले जेकरा से गुजर के निचला दर्जा से ले के ऊँच दर्जा तक ले के शिक्षा हासिल कइल जा सके ला।
गबरघिचोर
गबरघिचोर भोजपुरी लेखक भिखारी ठाकुर के लिखल एगो तमासा बाटे। एहमे एगो जनाना बिया जेकर पिया कमाए बहरा चलि जाता आ ई गाँव के एगो बेकत जोर अबैध संबंध बनावत बिया आ ओहसे एगो पूत जनम जाता जेकर नांव गबरघिचोर रहऽता।
औरंगजेब
मुही-उद-दीन मुहम्मद (3 नवंबर 1618 – 3 मार्च 1707) जिनके औरंगजेब के नाँव से भा जनता के दिहल नाँव आलमगीर (बिस्व बिजेता) के रूप में जानल जाला छठवाँ आ अंतिम परभावशाली मुगल बादशाह रहलें। इनकर शासन 1658 से 1707 में इनका मउअत ले कुल 49 बरिस चलल।
औरंगज़ेब के बिस्तारबादी राजा के रूप में जानल जाला आ इनके समय में मुग़ल साम्राज्य अपना सभसे अधिकतम बिस्तार वाल रहल जब लगभग पूरा भारतीय उपमहादीप पर इनके शासन रहे। इनके जिनगी में दक्खिन ओर लगभग 40 लाख वर्ग किलोमीटर क्षेत्र पर राज्य के बिस्तार भइल आ एक समय में कुल 158 मिलियन (15 करोड़ अस्सी लाख) लोगन पर इनके शासन रहल। ओह समय मुग़ल राज (तत्कालीन भारत) चीन के पाछे छोड़ दिहले रहे आ दुनिया के सभसे बड़ अर्थबेवस्था बन गइल रहल; दुनिया के कुल जीडीपी के चउथाई हिस्सा भारत के रहल।
नोवा स्कोशिया
एह में मुख्य रूप से केप ब्रेटन दीप आ अउरी लगभग 3,800 दीप सामिल बाड़ें। नोवा स्कोश्या के प्रायदीप कनाडा के मुख्य जमीन से एगो पातर खन चिन्येटो थलजोड़ से जुड़ल बाटे जहाँ न्यू ब्रूंस्विक के साथे एकर सीमा साझा होखे ले। एह प्रांत के सीमा पर पच्छिम में फंडी के खाड़ी आ मेइन के खाड़ी बाड़ीं जबकि दक्खिन आ पूरुब में अटलांटिक महासागर बाटे। एकरे आ प्रिंस एडवर्ड दीप आ न्यूफाउंडलैंड के बीचा में नार्थम्बरलैंड आ कैबोट जलजोड़ बाड़ें।
नोवा स्कोश्या के राजधानी हैलीफैक्स हवे जहाँ एह प्रांत के लगभग 45 परसेंट आबादी निवास करे ले। हैलीफैक्स कनाडा के तेरहवाँ सभसे बेसी आबादी वाला सेंसस-मेट्रो हवे, अटलांटिक कनाडा के सभसे बड़हन शहर हऽ, आ वैंकूवर के बाद ई कनाडा के दुसरा सभसे बड़ समुंद्र तीरे के शहर (कोस्टल सिटी) हवे।
लखनिया दरी
लखनिया दरी भारतीय राज्य उत्तर प्रदेश के मिर्जापुर जिला में एगो झरना आ पिकनिक स्पॉट बाटे। ई बनारस आ चुनार से आसानी से चहुँपे जोग जगह बाटे आ एकरा सभसे नजदीकी बजार अहरौरा हवे। एह झरना से कुछे दूर दक्खिन में एगो अउरी झरना बा जेकर नाँव चूना दरी हवे।
झरना आ पिकनिक स्पॉट के अलावा ई जगह इतिहासी महत्व के भी हवे काहें से कि एहिजा से आदिमानव काल के गुफा पेंटिग सभ मिलल बाड़ी सऽ।
लखनिया दरी के कुक दूर पुरुब ओर चंद्रप्रभा बन्यजीव अभयारण्य बाटे जे एह इलाका के प्रमुख पर्यटक आकर्षण हवे।
बैली ब्रिज, लद्दाख
बैली ब्रिज भारतीय राज्य जम्मू काश्मीर के लद्दाख इलाका में बनल एगो पुल बाटे। ई दुनिया के कुछ सभसे ऊँच अस्थान पर बनल पुल सभ में से एक बा। एह पुल के कुल लंबाई 30 मीटर (98 फीट) बा आ ई समुंद्र तल से 5,602 मीटर (18,379 फीट) के ऊँचाई पर बा। ई पुल भारतीय सेना द्वारा बनावल हवे आ सैनिक महत्व के पुल हवे। एह पुल के डिजाइन बैली ब्रिज वाली हवे जे एक तरह के पोर्टेबल ट्रस पुल होखे लें।
नांदयाल
नांदयाल (Nandyal) भारत के आंध्र प्रदेश राज्य में एक ठो शहर बा।
रफीउद्दरजात
रफीउद्दरजात एक ठो मुगल बादशाह रहलें।
अहमद शाह बहादुर
अहमद शाह बहादुर एक ठो मुगल बादशाह रहलें।
तेग अली तेग
तेग अली तेग एगो भोजपुरी लेखक आ कबि रहन। ई बनारस के रहन आ आपन किताब बदमास दरपन ला प्रखयात बाड़न। हिनकरा भोजपुरी मे पहिलका हाली गजल लिखे के श्रेय दिहल जाला।
बैली ब्रिज
बैली ब्रिज एक किसिम के पोर्टेबल, ट्रस ब्रिज होलें। अइसन पुल सभ के आबिस्कार ब्रिटिश आर्मी द्वारा दुसरा बिस्व जुद्ध के दौरान सैनिक इस्तमाल खातिर भइल।
मुरैना
मुरैना (Morena) भारत के मध्य प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार मुरैना के कुल शहरी जनसंख्या 200482 बाटे आ आसपास के उपशहरी इलाका के मिला लिहल जाय तब कुल जनसंख्या 200482 बा। जनसंख्या के हिसाब से ई भारत के 230वाँ शहर बाटे। जनगणना आँकड़ा के मोताबिक एह शहर में लिंगानुपात 850 आ साक्षरता के दर 79.22% बाटे।
आलमगीर II
आलमगीर II एक ठो मुगल बादशाह रहलें।
शाह आलम II
शाह आलम II एक ठो मुगल बादशाह रहलें।
तरकारी
तरकारी एक किसिम के भारतीय पकवान हवे जे सब्जी सभ के छौंकले के बाद पानी डाल के पकावल जाला। मने कि रसेदार (तर) सब्जी।
अकबर II
अकबर II एक ठो मुगल बादशाह रहलें।
जहाँ शाह IV
जहाँ शाह IV एक ठो मुगल बादशाह रहलें।
भुअरा पेलिकन
भुअरा पेलिकन चिरई सभ के पेलिकन परिवार के एगो चिरई हवे। पेलिकन परिवार के बैज्ञानिक भासा में पेलिकनिडाई कहल जाला जे बड़ साइज के लमहर चोंच वाला चिरई होखे लीं आ इनहन के चोंच के नीचे बड़ साइज के झोरी नियर बनावट होला जेह में ई पानी-कानों के संगहीं मछरी आ अउरी शिकार पकड़ लेलीं आ घोंटे से पहिले पानी आ अउरी फालतू चीज एह झोरी से बाहर निकाल देलीं। भुअरा पेलिकन पेलिकन सभ के अइसन तीन गो प्रजाति सभ में से हवे जे अमेरिकी महादीपन पर पावल जालीं आ साथे साथ दुनिया के अइसन दू गो पेलिकन प्रजाति में से एक हवे जे पानी में बुड़किया मार के आपन शिकार धरे लीं। ई पेलिकन अमेरिका के अटलांटिक किनारा पर नोवा स्कोश्या से ले के अमेजन नदी के मुहाना तक ले, आ प्रशांत महासागरी किनारा पर ब्रिटिश कोलंबिया से ले के उत्तरी चिली तक के इलाका में पावल जालीं जेह में गैलापगोस दीप वाला एरियवो शामिल बाटे। इनहन के मुख्य प्रतिनिधि उपप्रजाति (नॉमिनेट सबस्पीशीज) अपना प्रजनन के काल में सुफेद कपार वाली होलीं जेह में पीयर वाश आ एकदम ऊपरी मुकुट नियर हिस्सा होला। गर्दन आ पंखा गहिरा मैरून-भूअर रंग के होला। गर्दन के ऊपरी हिस्सा पर उज्जर धारी होला, गटई के झोरी के सहारे-सहारे। नर आ मादा दुनों के रूपरंग लगभग एक्के नियर होला बाकी मादा सभ कुछ छोट साइज के होखे लीं। आँखिन के चारों ओर मौजूद गुलाबी चमड़ी प्रजनन काल के अलावा बाकी समय में चटक ना रह जाला बलुक मटियाहूँ रंग के हो जाला।
इनहन के मुख्य भोजन मछरी होखे ला, एकरे अलावा ई कुछ एंफीबियन, क्रस्टासिआन आ कुछ जीवन के अंडा आ कुछ चिरई सभ के छोट चेउआं भी खा लेलें। ई आपन ख़ुद के खतोना सुरक्षित आ आम जगह से कट के होखे वाला इलाका, बहुधा दीप पर, झुंड (कॉलोनी) में बनावे लें, आमतौर पर बलुआ टीला सभ के बनस्पती वाला हिस्सा पर, झाड़ी-झूँटा में, फेड़ पर आ मैंग्रोव सभ में इनहन के खतोना बने ला। मादा एक बेर में दू भा तीन गो अंडा देले जिनहन के रंग दुधिया (चाक) नियर उज्जर होला। अंडा सेवे के समय 28 से 30 दिन के होखे ला जेह दौरान नर आ मादा दुनों अंडा सेवे लें। नया पैदा बच्चा सभ गुलाबी रंग के होखे लें जे 4 से 14 दिन में मटियाहूँ रंग के हो जालें। लगभग 63 दिन के फ्लेजिंग टाइम होला, मने कि उड़े से पहिले वाला इस्टेज। छह से नौ हप्ता बाद ई बच्चा आपन खतोना छोड़ देलें, आपन छोटहन झुंड बना लेलें जिन्हन के पॉड्स कहल जाला।
इनहन के मनुष्य के द्वारा इस्तेमाल होखे वाला कई केमिकल आ कीटनाशक सभ से खतरा देखल गइल बा। इनहन के शिकार भी करे ला लोग। फ्लोरिडा में 1972 में डीडीटी के इस्तेमाल पर रोक लगा दिहल गइल आ फ्लोरिडा के पेलिकन दीप (इनहने के कारन नाँव धराइल हवे) पर नेशनल वाइल्डलाइफ़ रिफ्यूज़ के अस्थापना 1903 में भइल रहे, जब रूजवेल्ट अमेरिकी राष्ट्रपति रहलें।
अमरोहा
अमरोहा (Amroha) भारत के उत्तर प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार अमरोहा के कुल शहरी जनसंख्या 1,98,471 बाटे आ आसपास के उपशहरी इलाका के मिला लिहल जाय तब कुल जनसंख्या 1,98,471 बा। जनसंख्या के हिसाब से ई भारत के 231वाँ शहर बाटे। जनगणना आँकड़ा के मोताबिक एह शहर में लिंगानुपात 925 आ साक्षरता के दर 62.36% बाटे।
दुसरा हावड़ा ब्रिज
<mapframe latitude="22.5696" longitude="88.3302" zoom="13" width="400" height="300" align="right" text="कलकत्ता में बिद्यासागर सेतु के लोकेशन।"> { "type": "FeatureCollection", "features": [ {     "type": "Feature", "properties": {}, "geometry": { "type": "LineString", "coordinates": [ [           88.330136418517,            22.555294268446          ],          [            88.330136418517,            22.555294268446          ],          [            88.32884895819,            22.556265267169          ],          [            88.32884895819,            22.556265267169          ],          [            88.327690243896,            22.557137178565          ],          [            88.327690243896,            22.557137178565          ],          [            88.325952172454,            22.558504483065          ],          [            88.325952172454,            22.558504483065          ],          [            88.324879288848,            22.559316932942          ],          [            88.324879288848,            22.559316932942          ]        ]      }    },    {      "type": "Feature", "properties": {"title": "बिद्यासागर सेतु", "marker-symbol": "circle", "marker-size": "small"}, "geometry": { "type": "Point", "coordinates": [ 88.32761979138013,         22.55724286431956        ]      }    }  ] } दुसरा हावड़ा ब्रिज चाहे ऑफिशियल नाँव बिद्यासागर सेतु, बंगाल में कलकत्ता आ हावड़ा के बीचा में हुगली नदी पर बनल एगो पुल बा। ई केबिल पर टिकल पुल हवे आ अपना किसिम के, भारत के कुछ गिनल-चुनल पुल में से एक हवे। ई पुरनका जमाना के हावड़ा ब्रिज के बाद, ओकर लोड कम करे खातिर बनल हवे जेकरे कारन आम लोग एकरा के दूसरा हावड़ा ब्रिज कहे ला। एकर ऑफिशियल नाँव ईश्वरचंद्र बिद्यासागर के नाँव पर रखल गइल हवे।
बांदेल
बांदेल भारतीय राज्य पच्छिम बंगाल के चिनसुरा डिवीजन में एगो शहर बा। ई हुगली नदी के तीरे बसल बा आ नद्दी पार दुसरे ओर नैहाटी सहर हवे।
एयर झील
एयर झील (Lake Eyre), जेकरा के कभि-कभार आयर झील भी कहल जाला, ऑस्ट्रेलिया में एगो थलभीतरी झील बा जे एह महादीप से सभसे बड़हन झील आ सभसे निचाई के बिंदु हवे। महादीप में ई पूरबी बिचला हिस्सा में पड़े ले जबकि साउथ आस्ट्रेलिया प्रांत के एकदम उत्तरी हिस्सा में स्थित बा। एडिलेड शहर से एह झील के दूरी लगभग 700 km बा। ई छीछिल झील हवे जे भरपूर बिस्तार वाला एयर झील थाला के पानी के आगमन के सेंटर हवे जबकि एकर पानी कहीं बहरें ना निकले ला; एह तरीका से ई बेसिन एगो थलभीतरी बेसिन हवे आ ई झील एगो थलभीतरी झील हऽ जेकरा से पानी बहरें समुंदर में ना जाला। ई ऑस्ट्रेलिया के सभसे निचाई वाला प्राकृतिक जगह हवे करीबन 15 m समुंद्रतल से नीचे आ जब कभी-कभार ई झील पूरा भर जाले आस्ट्रेलिया के सभसे बड़हन झील बन जाले आ एकर सतह के रकबा 9500 km2 हो जाला। जब ई पानी से पूरा भरल रहे ले तब एकर खारापन ओतने होला जेतना समुंदरी पानी के होखे ला; बाकी जब एह में पानी कम हो जाला तब ई अतिखारी (हाइपरसेलाइन) झील बन जाले।
क्रिसमस दीप
क्रिसमस दीप चाहे क्रिसमस आइलैंड (ऑफिशियल: the Territory of Christmas Island, दि टेरिटरी ऑफ़ क्रिसमस आइलैंड) ऑस्ट्रेलिया के एगो बाहरी राज्यक्षेत्र (टेरिटरी) हवे जे हिंद महासागर में जावा आ सुमात्रा दीप सब से लगभग 350किमी के दूरी पर आ ऑस्ट्रेलिया के मुख्य भूमि से लगभग 1,550किमी के दूरी पर बाटे। ई एगो दीप हवे जेकर रकबा लगभग 135 वर्ग किलोमीटर बाटे।
क्रिसमस आइलैंड (बहुअर्थी)
क्रिसमस दीप हिंद महासागर में एगो ऑस्ट्रेलियाई टेरिटरी
क्रिसमस आइलैंड चाहे क्रिसमस दीप के अउरी मतलब हो सके लें:
आनंद
आनंद (Anand) भारत के गुजरात राज्य में एक ठो शहर बा।
जनसांख्यिकी
साल 2011 के जनगणना अनुसार आनंद के कुल शहरी जनसंख्या 1,98,282 बाटे आ आसपास के उपशहरी इलाका के मिला लिहल जाय तब कुल जनसंख्या 2,86,921 बा। जनसंख्या के हिसाब से ई भारत के 232वाँ शहर बाटे। जनगणना आँकड़ा के मोताबिक एह शहर में लिंगानुपात 934 आ साक्षरता के दर 89.47% बाटे।
भिंड
भिंड (Bhind) भारत के मध्य प्रदेश राज्य में एक ठो शहर बा।
जनसांख्यिकी
साल 2011 के जनगणना अनुसार भिंड के कुल शहरी जनसंख्या 197585 बाटे आ आसपास के उपशहरी इलाका के मिला लिहल जाय तब कुल जनसंख्या 197585 बा। जनसंख्या के हिसाब से ई भारत के 233वाँ शहर बाटे। जनगणना आँकड़ा के मोताबिक एह शहर में लिंगानुपात 875 आ साक्षरता के दर 82.99% बाटे।
हिजाब
हिजाब   एक किसिम के पहिरावा के चीज हवे जे कुछ मुसलमान औरतन द्वारा परिवार से बाहर के मरद लोगन के मौजूदगी में पहिरल जाला, शरीर के सबसे ऊपरी हिस्सा कपार, गर्दन आ छाती पर लपेट के तोपे के कामे आवे ला। एह रिवाज चाहे बेहवार के ब्याख्या कई तरह से कइल जाला; कुछ लोग एकरा के पहिरावा के शालीनता आ शुचिता माने ला, कुछ लोग एकरा के औरतन के बाहरी दुनियाँ से अलग काट के रखे वाला रिवाज माने ला; कुछ दार्शनिक ब्याख्या अइसनो बा जेकरे हिसाब से एह शब्द के अरथ "अइसन परदा जे ब्यक्ति के, चाहे दुनियाँ के, ईश्वर से अलग करे" वाला चीज के रूप में लगावल जाला। कुछ दसा में औरतन के अलावा मरद लोग भी हिजाब पहिरे ला; औरतन के हिजाब पहिरे के बिरोध में आ औरतन के साथे आपन एकजुटता देखावे खातिर।
कुरान, हदीस आ परंपरागत अरबी धार्मिक ग्रंथ सभ के माने वाला कुछ लोग के हिसाब से ख़िमार कपार पर ओढ़े वाला इस्कार्फ़ नियर चीज होला जबकि हिजाब, अलग करे वाला परदा के खातिर इस्तेमाल होखे वाला शब्द हवे जे इस्लाम में पहिनावा के शालीनता के नियम सभ में इस्तेमाल होला। कुछ लोगन के अइसन मानल बाटे कि कुरान औरतन आ मरद लोगन के सभ्य-शालीन तरीका के पहिरावा के निर्देश भर देला। बाद के निर्देश सब कुरआन के बाद के चीज हदीस आ ओह पर बिचार (फ़िक़्ह) से आइल हवें। जबकि कुछ लोगन के मोताबिक ई रिवाज सीधे कुरआन के आयत में बर्णित हिजाब के संदर्भ सब से आइल हवे। कुछ लोग माने ला कि कुरआन खुद अइसन निर्देश ना देला कि औरत हिजाब पहिरें। कुरान के आयत सभ में हिजाब के संदर्भ ओह परदा खातिर आइल बा जे मुहम्मद के घर के मुख्य हिस्सा के उनके मेहरारू लोगन के निवास वाला हिस्सा से अलगा करे खातिर इस्तेमाल होखे, अइसन बिचार करे वाला लोग के दावा बा कि ई हिजाब पहिरे के निर्देश खाली मुहम्मद के औरत लोगन खातिर रहे आमतौर पर सगरी औरतन खातिर ना।
आधुनिक संदर्भ में कइल अध्ययन सभ में इहो सोझा आइल बा कि हिजाब पहिरे के कारण में शालीनता आ निजता के रक्षा करे के अलावा अइसन मान्यता भी बा कि एकरा के एह कारन से पहिरल जाला कि कुरआन में एकरा के पहिरल बेहतर मानल गइल बा।
दाल पूरी
दाल पूरी चाहे दल पूरी एक तरह के भोजपुरिया पकवान ह जे चना के दाल के पीस के ओकरा के आटा के लोई में भर के बनावल जाला। ई भरुआ परवठा नियर होला। एकरा भरे वाला चीज के पूरन कहल जला। ई दाल के रात भर पानी में भें के ओकरा के सील लोढ़ा से पीस के बनावल जाला। कई गो भोजपुरिया तिहवार प ई खास पकवान हवे।
एकरा के अक्सरहा तिहुआर-परब भा अउरी कौनों शुभ मोका-महाले बखीर के साथे खाइल जाला।
ज्योतिर्लिंग
ज्योतिर्लिंग (ज्योतिर्लिङ्ग) चाहे ज्योतिर्लिंगम्, हिंदू देवता शिव के भक्ति-भरल निरूपण हवें। ई शब्द ज्योति ('प्रकाश') आ लिंग ('चीन्हा') के संस्कृत समास हवे। शिव महापुराण (जेकरा शिव पुराणशिव पुराणो कहल जाला) में भारत के 64 गो मूल ज्योतिर्लिंग तीर्थ सभ के जिकिर कइल गइल बा।
भलस्वा जहाँगीर पुर
भलस्वा जहाँगीर पुर (Bhalswa Jahangir Pur) भारत के दिल्ली राज्य में एक ठो शहर बा।
जनसांख्यिकी
साल 2011 के जनगणना अनुसार भलस्वा जहाँगीर पुर के कुल शहरी जनसंख्या 197148 बाटे आ आसपास के उपशहरी इलाका के मिला लिहल जाय तब कुल जनसंख्या 197148 बा। जनसंख्या के हिसाब से ई भारत के 234वाँ शहर बाटे। जनगणना आँकड़ा के मोताबिक एह शहर में लिंगानुपात 853 आ साक्षरता के दर 77.66% बाटे।
यूनाइटेड नेशंस बिकास ग्रुप
यूनाइटेड नेशंस बिकास ग्रुप (United Nations Development Group) यूनाइटेड नेशंस के कई गो संस्था सभ के एक साथ मिल के बनल ग्रुप हवे। एकर गठन एह खातिर भइल कि अंतर्राष्ट्रीय स्तर प यूनाइटेड नेशन के काम सभ में बेहतरी ले आइल जा सके।
कोलंबो
कोलंबो, श्रीलंका क सबसे बड़ीयार नगर अउर राजधानी हवा। ई शहर नएन अऊर औपनिवेशिक इमारतन क सुन्दर सम्मिश्रण हवा। कोलंबो क इतिहास दु हजार साल से भी पुराना बा।
ई दीप के पच्छिमी तीरे पर स्थित बा आ ग्रेटर कोलंबो इलाका से सटल बा जेह में श्रीलंका के बिधायी राजधानी श्री जयवर्धनपुरा कोट्टे आ देहिवाला-माउंट लविनिया सामिल बाड़ें। कोलंबो के अक्सर राजधानी के रूप में संदर्भित कइल जाला काहें से कि श्री जयवर्धनपुरा कोट्टे खुद कोलंबो के शहरी/उपनगरीय इलाका के भीतर बा। ई पच्छिमी प्रांत के प्रशासनिक राजधानी आ कोलंबो जिला के जिला राजधानी भी हवे। कोलंबो एगो व्यस्त आ जीवंत शहर हवे जेह में आधुनिक जीवन, औपनिवेशिक भवन आ स्मारक सभ के मिश्रण बा।
बिस्व स्वास्थ संगठन
बिस्व स्वास्थ्य संगठन (World Health Organization) छोट नाँव डब्लूएचओ (WHO) यूनाइटेड नेशंस के एगो स्पेशलाइज संस्था हवे जे पब्लिक के स्वास्थ्य आ सेहत खातिर इंटरनेशनल लेवल पर काम करे ले। एकर अस्थापना 7 अप्रैल 1948 के भइल। एकर मुख्यालय स्विट्जरलैंड के जेनेवा शहर में बा। ई यूनाइटेड नेशंस बिकास ग्रुप के सदस्य हवे आ एकर पहिले जवन संस्था रहल ऊ लीग ऑफ नेशंस के सदस्य रहल।
डब्लूएचओ के काम बिस्व सेहत रपट प्रकाशित कइल हवे आ बिस्व स्वास्थ्य दिवस आ बिस्व स्वास्थ्य सर्वे भी एही के जिम्मेदारी हवें। एह संस्था के मुखिया पाँच बरिस खाती चुनल जालें।
मध्यमग्राम
मध्यमग्राम (Madhyamgram) भारत के पच्छिम बंगाल राज्य में एक ठो शहर बा।
जनसांख्यिकी
साल 2011 के जनगणना अनुसार मध्यमग्राम के कुल शहरी जनसंख्या 196127 बाटे आ आसपास के उपशहरी इलाका के मिला लिहल जाय तब कुल जनसंख्या 196127 बा। जनसंख्या के हिसाब से ई भारत के 235वाँ शहर बाटे। जनगणना आँकड़ा के मोताबिक एह शहर में लिंगानुपात 984 आ साक्षरता के दर 89.6% बाटे।
जकाया किक्वेते
जकाया म्रिशो किक्वेते (Jakaya Mrisho Kikwete)(जनम 7 अक्टूबर 1950) एगो तंज़ानिया क राजनेता बाड़ैं जवन कि 2005 से 2015 के दौरान तंजानिया क चउथका राष्ट्रपति के तौर पर कार्यरत रहलैं। राष्ट्रपति चुनइला के पहिले ऊ अपना से पहिले वाले राष्ट्रपति बेंजामिन म्पाका के अंडर में 1995 से 2005 तक विदेश आऊर अंतरराष्ट्रीय सहकारिता मंत्री रहलैं। 2008-2009 में किक्वेते अफ्रीकी संघ क चेयरपर्सन आऊर 2012-2013 में दक्षिणी अफ्रीकी विकास समुदाय (शांति, रक्षा और सुरक्षा क तिकड़ी) के अध्यक्ष के तौर पर आपन सेवा दिहले रहलैं।
भिवानी
भिवानी (Bhiwani) भारत के हरियाणा राज्य में एक ठो शहर बा।
जनसांख्यिकी
साल 2011 के जनगणना अनुसार भिवानी के कुल शहरी जनसंख्या 196057 बाटे आ आसपास के उपशहरी इलाका के मिला लिहल जाय तब कुल जनसंख्या 196057 बा। जनसंख्या के हिसाब से ई भारत के 236वाँ शहर बाटे। जनगणना आँकड़ा के मोताबिक एह शहर में लिंगानुपात 885 आ साक्षरता के दर 83.09% बाटे।
बियर
बियर चाहे बीयर एगो एल्कोहल वाला, पिए वाला चीज हवे। अल्कोहल, यानी शराब के मूल तत्त्व, वाली पिए वाली चीज सभ में ई सभसे पुरान आ सभसे ब्यापक रूप से पियल जाए वाला चीज हवे। कौनों भी पियल जाए वाला चीज के बात कइल जाय तब पानी, आ चाय के बाद तिसरा नमर एही के हऽ। बीयर आमतौर पर अनाज सभ के माल्ट से बनावल जाला जेह में जौ, गोहूँ, मक्का आ धान (चाउर) शामिल बाड़ें।
मार्को पोलो
मार्को पोलो अपने दू गो चाचा लोग, निकोलो आ मैफियो, के साथे जतरा कइलेन आ ई इतिहासी जतरा में कुल 24 बरिस लागल। इनके चाचा लोग पहिले अइसन जात्रा क चुकल रहे आ कुबलई खान से मिल चुकल रहे।
बैटलग्राउंड्स मोबाइल इंडिया
बैटलग्राउंड्स मोबाइल इंडिया (Battlegrounds Mobile India) चाहे संछेप में बिग्मी (BGMI), जेकरा पहिले पबजी मोबाइल इंडिया (PUBG Mobile India ) के नाँव जानल जात रहे, एगो ऑनलाइन मल्टीप्लेयर बैटल रोयाल गेम वीडियोगेम बाटे जे भारत खातिर क्राफ्टोन द्वारा प्रकाशित कइल गइल बाटे। ई गेम खास भारत के प्रयोगकर्ता लोगन खातिर बाटे।
6 मई 2021 के गेम के घोषणा कइल गइल। एंड्रॉइड प्रयोगकर्ता लोग खातिर एह गेम के प्री-रजिस्ट्रेशन के शुरुआत 18 मई 2021 से भइल  आ सुरुआती एक्सेस वाला बीटा वर्शन 17 जून 2021 के खाली एंड्रॉइड प्रयोगकर्ता लोगन खातिर रिलीज कइल गइल।  गेम 2 जुलाई 2021 के एंड्रॉइड प्रयोगकर्ता लोगन खातिर रिलीज क दिहल गइल। हालाँकि, अइसन रपट बा कि क्राफ्टोन एकर आइओएस (iOS) वर्शन जल्दिये रिलीज करे वाला बाटे।
इतिहास
2 सितंबर 2020 के भारत सरकार के इलेक्ट्रानिक्स आ इन्फार्मेशन टेक्नालजी मंत्रालय भारत में पबजी मोबाइल के अउरी 117 गो चाइनीज एप सभ के ऊपर रोक लगा दिहलस। एकरा खातिर ई तर्क दिहल गइल की चाइनीज एप सभ अइसन काम में लागल बाड़ें जे भारत के संप्रभुता खातिर खतरा हो सके ला, पब्लिक ऑर्डर के नोकसान पहुँचावे वाला हो सके ला आ ई रोक इन्फार्मेशन टेक्नालजी एक्ट के धारा 69ए के तहत लगावल गइल। 2020 के नवंबर में कुछ अइसन खबर आइल की पबजी (PUBG) भारत खातिर नया नाँव पबजी मोबाइल इंडिया के नाँव से आवे वाला बाटे। 24 नवंबर 2020 के एगो समाचार दि टाइम्स ऑफ़ इंडिया में छपल जेह में ई रिपोट कइल गइल रहल कि पबजी कार्पोरेशन आ दक्खिन कोरियाई बीडियोगेम कंपनी क्राफ्टोन इंक. पबजी इंडिया प्राइवेट लि. के नाँव से रजिस्ट्रेशन करा रहल बाड़ीं जे भारत सरकार के कार्पोरेट मामिला के मंत्रालय के अधीन करावल जा रहल बा जवना से कि पबजी मोबाइल इंडिया के दोबारा लांच कइल जा सके।
मई 2021 में अइसन पता लागल की भारत के गेमिंग बजार में घुसे खातिर पबजी मोबाइल अपना के बैटलग्राउंड्स मोबाइल इंडिया के नाँव से री-ब्रांड क रहल बाटे। एकरे बाद, 7 मई 2021 के दि इंडियन एक्सप्रेस अखबार ई रिपोट कइलस की क्राफ्टोन एगो प्रेस रिलीज में ई कन्फर्म कइले बा की ऊ भारत में पबजी के नियन गेम बैटलग्राउंड्स मोबाइल इंडिया के नाँव से उतारे जा रहल बाटे।
डेटा प्राइवेसी के उलंघन मामिला
एकदम सुरुआती एंड्रॉइड प्रयोगकर्ता लोगन भइल रिलीज में, 21 जून 2021 के आइजीएन इंडिया (आइजीएन इंडिया) पहिली बेर ई रपट कइलस कि प्रयोगकर्ता लोगन के एंड्रॉइड डिवाइस सभ के डेटा चीन में मौजूद टेंसेंट के मलिकाई वाला सर्वर पर भेजल जा रहल बा। दि टाइम्स ऑफ़ इंडिया के रिपोट रहल कि एकरा पाछे एगो कारण ई हो सकेला की क्राफ्टोन प्रयोगकर्ता लोगन के दिसंबर 2021 तक ले खातिर ई एलाऊ क रहल बा कि लोग आपन पबजी वाला गेम डेटा के बीजीएमआइ (BGMI) पर ट्रांसफर क सकत बाटे।
एह डेटा सझियाई के उलंघन के रिपोट के बाद क्राफ्टोन एगो छोटहन इन-गेम अपडेट 22 जून 2021 के रिलीज कइलस जवना से की चीन में मौजूद सर्वर पर डेटा सझिया करे के समस्या के फिक्स कइल जा सके। हालाँकि, इहो रिपोट कइल गइल की गेम चीन में मौजूद सर्वर सभ के पिंग क सके ला अगर प्रयोगकर्ता आपन एप्लीकेशन डेटा डिलीट करे लोग।
रिलीज
6 मई 2021 के गेम के घोषणा कइल गइल। एंड्रॉइड प्रयोगकर्ता लोग खातिर एह गेम के प्री-रजिस्ट्रेशन के शुरुआत 18 मई 2021 से भइल  आ सुरुआती एक्सेस वाला बीटा वर्शन 17 जून 2021 के खाली एंड्रॉइड प्रयोगकर्ता लोगन खातिर रिलीज कइल गइल।  गेम 2 जुलाई 2021 के एंड्रॉइड प्रयोगकर्ता लोगन खातिर रिलीज क दिहल गइल। हालाँकि, अइसन रपट बा कि क्राफ्टोन एकर आइओएस (iOS) वर्शन जल्दिये रिलीज करे वाला बाटे।
पत्रकारिता
पत्रकारिता ओह पेशा, तरीका अउरी साहित्यिक माध्यम के इस्तेमाल हवे जेकरे जरिये हाल के घटना पर कौनों रपट बनावल आ बितरित कइल जाले। रपट के बितरण के माध्यम अनुसार ई अलग-अलग परकार के हो सके ला – छापा (प्रिंट), टीवी, इंटरनेट पत्रकारिता वगैरह।
गुरु ग्रंथ साहिब
गुरु ग्रंथ साहिब सिख धरम के सभसे केंद्रीय महत्व वाला पबित्र धरमग्रंथ हवे, सिख लोग एकरा के अंतिम आ शास्वत गुरु के दर्जा देला, जबकि एकरे पहिले दस गो मानुष रुपी गुरु लोग के परंपरा चलत चलि आइल रहल। एकर पहिला स्वरूप, जेकरा के आदि ग्रंथ कहल जाला, पाँचवाँ गुरु, गुरु अर्जन देव (1564-1606) द्वारा संकलित कइल गइल। ई संकलन 29 अगस्त 1604 के पूरा भइल आ अमृतसर के स्वर्ण मंदिर में 1 सितंबर 1604 के अस्थापित कइल गइल। बाबा बुद्धा के स्वर्ण मंदिर के पहिला ग्रंथी नियुक्त कइल गइल। एकरे कुछ समय बाद गुरु हरगोबिंद रामकली का वार जोड़लें। बाद में दसवाँ गुरु, गुरु गोबिंद सिंह, एह में गुरु तेग बहादुर के स्लोक जोड़ के एह ग्रंथ के आपन उत्तराधिकारी घोषित क दिहलें कि अब एकरे बाद केहू मनुष्य गुरु ना होखी बलुक इहे ग्रंथ अंतिम आ शास्वत गुरु रही। इहे दुसरा स्वरुप गुरु ग्रंथ साहिब के रूप में जानल जाला आ कभी-कभार आदि ग्रंथ कहाला।
ग्रंथ में कुल 1,430 अंग (पन्ना) आ 5,894 शबद (बंदिश के लाइन सब) बाड़ीं जिनहन के उत्तर भारतीय संगीत के राग सभ में निबद्ध कइल गइल हवे। पूरा ग्रंथ के 31 मुख्य राग सभ में बाँटल गइल बाटे, एकरे बाद हर राग के लंबाई आ रचयिता के आधार पर बाँटल गइल बा। गुरुग्रंथ साहिब के लिखाई गुरुमुखी लिखाई में हवे आ एह में कई गो भासा सब के समावेश बाटे; लहंदा, ब्रजभाषा, कौरवी, संस्कृत, सिंधी आ फारसी वगैरह भासा सब एह में सामिल बाड़ीं। एह भाषा में लिखल प्रति सभ पर एकरे भासा के अक्सर संत भाषा कहल गइल बाटे।
मलेरिया
मलेरिया मच्छर काटे से फइले वाली एगो बेमारी हवे। आम लच्छन, मच्छर काटे के लगभग पनरह दिन के बाद देखलाई पड़े शुरू होखे लें जेह में बोखार, देह दर्द, सिहराई आ कपार बथल आ मिचली आइल चाहे उल्टी होखल हवे। ई बेमारी, पूरा गर्म-नम जलवायु वाला इलाका में पावल जाले आ एगो सिंगल कोशिका वाला परजीवी प्लाज्मोडियम के इन्फेक्शन से होखे ले, एह प्लाज्मोडियम के पहुँचावे के काम मच्छर काटे के समय होला।
भारत के सीमा
भारत के सीमा सभ में एकर जमीनी सीमा आ समुंद्री सीमा दुनों सामिल बा। भारत सरकार के घर मंत्रालय के अनुसार भारत के कुल जमीनी सीमा 15,106.7 किमी बा आ समुंद्री किनारा (कोस्टलाइंस) के लंबाई 7,516.6 किलोमीटर बाटे। भारत के जमीनी सीमा कुल आठ देसन के साथे बने ला आ समुंदरी सीमा कुल सात देसन के संघे बने ला; एह तरीका से कुल दस देसन के साथे भारत के सीमा बने ला (जिनहन में कुछ के साथ समुंदरी आ जमीनी दुनों सीमा बाटे)।
समुंदरी सीमा
भारत के समुंद्री सीमा यूनाइटेड नेशंस के समुंद्री नियम समझौता पर आधारित समुंद्री सीमा हवे जेह में टेरीटोरियल वाटर्स, कंटीजियस जोन आ ईईजेड परिभाषित बाटे। भारत के पक्ष अनुसार 12 समुंद्री मील तक ले एकर आपन इलाकाई जलक्षेत्र (टेरीटोरियल वाटर्स) हवे आ 200 समुंद्री मील से एक्सक्लूजिव आर्थिक क्षेत्र (ईईजेड) हवे, एह तरीका से लगभग 7000 किमी से बेसी लमहर समुंद्री सीमा बने ला जे कुल 7 देशन के साथे बाटे।
बहरामपुर
बहरामपुर (Baharampur) भारत के पच्छिम बंगाल राज्य में एक ठो शहर बा।
जनसांख्यिकी
साल 2011 के जनगणना अनुसार बहरामपुर के कुल शहरी जनसंख्या 195223 बाटे आ आसपास के उपशहरी इलाका के मिला लिहल जाय तब कुल जनसंख्या 305609 बा। जनसंख्या के हिसाब से ई भारत के 238वाँ शहर बाटे। जनगणना आँकड़ा के मोताबिक एह शहर में लिंगानुपात 947 आ साक्षरता के दर 90.06% बाटे।
सुशांत सिंह राजपूत
सुशांत सिंह राजपूत एगो भारतीय अभिनेता रहन। ई टीवी सीरियल सभ से आपन कैरियर चालू कइलन। हिनकर पहिला शो "किस देश में है मेरा दिल रहे"। ई "पवित्र रिश्ता" से बहुते प्रख्यात भइलन। हिनकर पहिलका फिलिम "काय पो छे" (2013) रहे।
सुशांत आपन फिल्म के शुरुआत 2013 मे काय पोछे से कइलन। एकरा बाद उह देसी रोमांस, पीके, डिटेक्टीव ब्योमकेश बक्शी में काम कइलन। 2016 के फिल्म जेकर नाव एम एस धोनी: द अनटोल्ड स्टोरी में ऊ महेंद्र सिंह धोनी के भूमिका कइले बाड़न। जेकरा खातिर उनकरा के खूब पसंद कईल गइल। अभिनय के आलावा ऊ अलग अलग कार्यक्रम जयसे की सुशांत4एजुकेशन में शामिल रहन। ऐकर आलावा उह कुछ प्रौद्योगिकी कंपनी के भी संस्थापक कइले रहन। 14 जून 2020 के सुशांत सिंह राजपूत के देह पंखा से लटकल मिलल, जेकर जांज केंद्रीय अन्वेषण ब्यूरो द्वारा कइल जाता।
कादम्बिनी गांगुली
कादम्बिनी गांगुली (जन्म- 18 जुलाई, 1861, भागलपुर, बिहार; मृत्यु- 3 अक्टूबर, 1923, कलकत्ता, ब्रिटिश भारत) भारत भारत के पहिलका स्नातक ओरी फ़िजीशियन करे वाली औरत रही।
रिफ्ट घाटी
रिफ्ट घाटी पृथिवी के सतह पर टेक्टॉनिक हलचल के कारन बने वाली घाटी होखे लीं। साधारण तौर पर ई पहाड़ी इलाका सभ चाहे हाइलैंड सब के बीचा में लमहर दरार नियर आकृति के होखे लीं आ बेसी गहिराई होखे पर इनहन में झील के उत्पत्ती हो जाला।
अइसन घाटी तनावकारी चाहे बिस्तारकारी टेक्टॉनिक हलचल (एक्टेंशनल टेक्टॉनिक्स) के चलते फॉल्ट बने आ जमीन के नीचे के ओर धँसक जाए के कारन बनल एक ठो चाहे कई ठे रिफ्ट सब के रूप में बने लीं। इनहन के गहिराई में अउरी दुसरे अपरदन के क्रिया सब के चलते बढ़ती हो सके ला; पानी एकट्ठा हो जाए पर झील सभ के निर्माण हो सके ला, चाहे समुंद्र के पानी प्रवेश क के छोट सागर के रूप से सके ला। उदाहरण खातिर पूर्बी अफ्रीकी रिफ्ट घाटी में कई गो झील पावल जालीं आ अफिरका आ अरब प्रायदीप के बीचा में मौजूद लाल सागर एक किसिम के रिफ्ट घाटिये हवे जे समुंद्र में बूड़ गइल हवे। भारत में नर्मदा नदी के घाटी के रिफ्ट घाटी के उदाहरण मानल जाला।
उत्पत्ती
प्लेट टेक्टॉनिक्स के एगो खास प्रकार हवे एक्टेंशनल टेक्टॉनिक्स जहाँ इलाका के चट्टान सब चाहे पूरा लिथास्फियर कौनों लाइन के सहारे बिपरीत दिसा में खिंचाव के सामना करे ला। एह तरह के स्ट्रेचिंग से फॉल्ट (दरार) आ रिफ्ट सभ के उत्पत्ती होखे ला। अइसन छोट-छोट रिफ्ट सभ के ग्राबेन भी कहल जाला चाहे अगर धँसाव एकही दिसा से होखे तब हाफ-ग्राबेन कहल जाला। अइसन ग्राबेन सभ के कई गो संख्या में आ लंबाई में जुड़ाव बड़हन रिफ्ट में बदल जाला आ पृथ्वी के ऊपर ई धँसक गइल हिस्सा एगो लमहर निचाई के थलरूप बन जाला जेकरा के रिफ्ट घाटी कहल जाला।
हालाँकि, अगर समुंद्र के भीतर के आकृति सभ के गिनती में लिहल जाय आ ओहिजो बनल अइसन रूप सभ के रिफ्ट घाटी में शामिल कइल जाव तब सभसे बिसाल रिफ्ट घाटी समुंद्र के भीतर मिड-ओशनिक-रिज सभ के बीचा में बनल बाड़ी, जहाँ प्लेट के एक-दुसरे से दूर हटे वाला (डाइवरजेंट बाउंड्री) किनारा होखे लें। एकर बेहतरीन उदाहरण मिड-अटलांटिक रिज आ पूर्बी प्रशांत राइज बाड़ें जहाँ अइसन रिफ्ट घाटी बनल बाड़ी सऽ।
कॉमकास्ट
कॉमकास्ट कॉर्पोरेशन (Comcast Corporation; जे के पहिले अमेरिकन केबल सिस्टम आ कॉमकास्ट होल्डिंग्स के नाँव से जानल जाय) एगो अमेरिकी मल्टीनेशनल टेलिकम्युनिकेशन कांग्लोमरेट बाटे जेकर हेडक्वार्टर फिलाडेल्फिया, पेंसिलवेनिया में बाटे। ई दुनियाँ के दुसरा नंबर के सभसे बड़ ब्राडकास्टिंग आ केबल टीवी कंपनी बाटे, आगम के आधार पर, एटी एंड टी के बाद; सभसे बड़ पे टीवी कंपनी बा, आ अमेरिका के सभसे बड़ घरेलू इंटरनेट सर्विस प्रोवाइडर बाटे। ई अमेरिका के तिसरा सबसे बड़ टेलीफोन सर्विस प्रोवाइडर बा। ई एनबीसी यूनिवर्सल मीडिया कंपनी के पैरेंट कंपनी हवे आ फिलिम के निर्माण भी करे ले।
माउंट मेरापी
माउंट मेरापी (Mount Merapi; अरथ: आग के पहाड़) इंडोनेशिया में एगो ज्वालामुखी बा। ई एह देस के प्रमुख शहर योग्यकर्ता से उत्तर में लगभग 28 किलोमीटर के दूरी पर बा।
हेमचंद्र
आचार्य हेमचंद्र एगो भारतीय जैन बिद्वान रहन। हिनकरा हीनकर गियान के चलते कलिकालसर्वज्ञ के पदबी भेटाइल रहे।
जिनगी
हिनकर जनम कार्तिक सुद पूर्णिमा के धंधुका मे भइल रहे, जेवन की आजि के गुजरात मे बाटे। हिनकर जनम के बरस 1088 मानल जाला।
पजल
पजल (Puzzle; पज़ल) चाहे दिमागी कसरत, अइसन खेल, समस्या चाहे खेलौना होला जेकर मकसद केहू बेकत के चतुराई, बुद्धिमानी भा ज्ञान के परीक्षा लिहल होखे ला। पजल खेले वाला से ई उमेद कइल जाला कि ऊ टुकड़ा सभ के (चाहे ऊ भौतिक रूप से होखें भा जानकारी के रूप में) एगो तार्किक बिधी से जोड़े भा बेवस्थित करे आ अंत में सही निष्कर्ष भा कौनो मजेदार रिजल्ट ले चहुँपे।
शब्द अंग्रेजी भाषा के हवे, एकर मतलब "दिमागी कसरत" या "दिमागी कसरत करवावे वाली चीज" से हवे।
एह पजल सभ के कई परकार होलें। कंबीनेशन पजल (रूबिक्स क्यूब नियर खेलौना), चाहे शब्दखोज संबंधी (क्रासवर्ड-पजल), नंबर-पजल (सु-डो-कू), तर्क संबंधी (जइसे शतरंज के समस्या) आदि-आदि।
ई सभ खेल आ मनोरंजन के बिसय हो सके लीं; केहू के परीक्षा के तरीका हो सके लीं या फिर वास्तव में गणित आ तर्कशास्त्र के सोझा अइसन समस्या के रूप हो सके लीं जहाँ साँचो में मामिला अटक गइल होखे।
कला के इतिहास (एकेडमिक बिसय)
कला के इतिहास (Art history) अइसन एकेडमिक शाखा हवे जे कला के बिबिध चीज सभ के अध्ययन करे ला आ कला के इतिहासी बिकास के प्रसंग में एह कलाकृति सभ के अध्ययन करे ला। एह तरीका से आर्ट हिस्ट्री के अध्ययन के बिसय कला के इतिहास हवे, मने कि ईअकेडमिक शाखा अध्ययन क के जवन समग्र ज्ञान देले।
अंबाला
अंबाला (Ambala) भारत के हरियाणा राज्य में एक ठो शहर बा।
जनसांख्यिकी
साल 2011 के जनगणना अनुसार अंबाला के कुल शहरी जनसंख्या 1,95,153 बाटे आ आसपास के उपशहरी इलाका के मिला लिहल जाय तब कुल जनसंख्या 2,07,934 बा। जनसंख्या के हिसाब से ई भारत के 239वाँ शहर बाटे।
पातालतोड़ कुआँ
पातालतोड़ कुआँ चाहे आर्टीजियन कुआँ अइसन कुआँ चाहे इनार होखे ला जेह में से पानी अपने आपे बहरें निकले ला। ई खन के बनावल इनार हो सके ला, पाइप ड्रिल क के बनावल बोर-वेल हो सके ला, चाहे प्राकृतिक रूप से पानी के सोता के रूप में हो सके ला, जेह में जमीनभीतरी पानी ऊपर ले चढ़ आवे चाहे बहरें निकल के बहे लागे।
अइसन घटना एगो ख़ास किसिम के भूगर्भीय बनावट के चलते होखे ला जेकरा के आर्टीजियन बेसिन चाहे आर्टीजियन एक्विफर कहल जाला। ई अइसन सिनक्लाइन होखे लें जहाँ जमीन के भीतर पानी धारण करे वाली चट्टान के परत कटोरी नियर आकृति में होखे ले जेकरे किनारे वाला बाहर देख्लाई पड़े वाला किनारा सभ से पानी जमीन के भीतर जाला आ बीचा वाला हिस्सा में पानी दबाव में रहे ला, एह बीचा के इलाका में कुआँ खन दिहल जाय चाहे पाइप गाड़ दिहल जाय तब पानी दबाव के कारन ऊपर उठ आवे ला। अइसन बहाव के आर्टीजियन फ्लो कहल जाला।
मोरबी
मोरबी (Morvi) भारत के गुजरात राज्य में एक ठो शहर बा।